מארק פול גוסלאר

מארק-פול הארי גוסלאר (באנגלית: Mark-Paul Harry Gosselaar; נולד ב-1 במרץ 1974) הוא שחקן קולנוע וטלוויזיה אמריקאי ממוצא יהודי. הוא ידוע בתפקידיו בטלוויזיה כזאק מוריס בקומדיית המצבים "הצלצול הגואל", הבלש ג'ון קלארק ג'וניור בסדרת המשטרה "NYPD Blue" ופיטר באש בסדרה הדרמה-קומית "פרנקלין ובאש".

 ראשית חיים 
גוסלאר נולד בלוס אנג'לס, קליפורניה שבארצות הברית. בנם של פאולה (ואן דן ברינק), עקרת בית ודיילת לשעבר בחברת KLM, והנס גוסלאר, מפקח על מפעל חברת Anheuser-Busch. אביו יליד הולנד.Parenteel van Nathan Godslaars (Gosselaar family genealogy); Gosselaar's paternal grandfather, Aron (Arie) Gosselaar, was a Dutch Jew, and Gosselaar's paternal grandmother, Ida Ferdinanda "Itty" Kosel, was German. סבו וסבתו היהודים של אביו נרצחו במחנה ההשמדה סוביבור בשואה. אמו היא ילידת באלי, אינדונזיה. גוסלאר דובר גם הולנדית. בהמשך נפרדו הוריו של גוסלאר.

אמו של גוסלאר הייתה המנהלת האישית שלו. הוא התחיל לדגמן בגיל חמש, וכילד הופיע בפרסומות בין היתר לפרסומת לעוגיות אוראו. מאוחר יותר זכה בתפקידים אורחים בסדרות טלוויזיה. את שנות התבגרותו בילה בעמק סנטה קלריטה שבדרום קליפורניה, שם למד בתיכון הארט.

 קריירה 
בגיל 14, בשנת 1988 ביצע הופעת אורח בסדרת הסיטקום של רשת CBS "סמוך על צ'ארלס".

גוסלאר זכה לפרסומו בסדרה הקומית המצליחה בטלוויזיה הצלצול הגואל, בה גילם את זק מוריס, ושודרה ברשת NBC בין השנים 1989 עד 1993. דמותו בסדרה עובדה לספין אוף, "הצילצול הגואל: שנות הקולג'".

בשנת 1996 הוא הופיע בסרט הטלוויזיה "היא בכתה: לא" בו גילם בחור בקולג' שאנס את האחות של חברו הטוב במסיבת אחווה. בשנת 1997 שיחק בסרט הטלוויזיה "מתה להשתייך" ברשת NBC לצדה של הילרי סוונק. בשנת 1998 שיחק בסרט העלילתי "איש מת בקמפוס".

בין השנים 2001–2005, הוא שיחק את הבלש ג'ון קלארק ב-"NYPD Blue" של ABC. לאחר סיום הסדרה הוא הצטרף לצוות השחקנים של הסדרה "גבירתי הנשיא" של ABC שנמשכה עונה אחת בלבד. לאחר מכן הוא לוהק לתפקיד הסנגור ג'רי קלרמן בסדרה "-Raising the Bar", ב-ערוץ TNT שהופקה על ידי סטיבן בוצ'קו.

ב־8 ביוני 2009 הופיע גוסלאר בתוכנית טונייט שואו עם ג'ימי פאלון בדמותו של זק מוריס כדי לקדם את הסדרה "Raising the Bar", והצביע על כך שהשם מארק פול גוסלאר הוא שם הבמה שלו והצהיר, בתור זק, כי ישתתף במפגש איחוד עם שחקני "הצילצול הגואל". הוא הופיע באיחוד שארגן ג'ימי פאלון בתוכניתו, יחד עם ארבעה חברי צוות. ב־4 בפברואר 2015 התאחד גוסלאר עם מריו לופז, אליזבת' ברקלי, דניס הסקינס וטיפאני ת'יסן, שחקני הסדרה הצילצול הגואל בתוכניתו של ג'ימי פאלון, שם הם הופיעו במערכון "הצלצול הגואל" עם פאלון.

באוקטובר 2009 ערך את הופעת הבכורה שלו בתיאטרון.

גוסלאר השתתף בסדרה פרנקלין ובאש החל מ־28 במרץ 2010. ב־11 בנובמבר 2014 הוכרז כי הסדרה בוטלה, לאחר ארבע עונות. גוסלאר השתתף בסדרה "פיץ'" בתפקיד הראשי. ב-1 במאי 2017 הוכרז כי הסדרה בוטלה, לאחר עונה אחת בלבד. הוא הופיע בשני פרקים של הסדרה "ארוחת ערב בטיפאני".

בשנת 2019 החל גוסלאר לשחק את התפקיד הראשי בסדרת הקומדיה ABC "מעורבת" (סדרת ספין-אוף וקדם-סרטים של שחור-כזה). הוא קיבל את התפקיד במקום אנדרס הולם, שגילם את הדמות בפרק הפיילוט. באותה שנה גילם את הדמות הראשית בסדרת המסתורין "המעבר" ברשת FOX, ובוטלה לאחר עונה אחת.

בשנת 2020 החל לשחק בחידוש לסדרה בה שיחק בנעוריו "הצלצול הגואל" בתפקיד מושל קליפורניה אביו של מאק מוריס (מיטשל הוג) תלמיד בית הספר.

 חיים אישיים 
בראיון שנערך עמו במגזין פיפל ביולי 2009, חשף גוסלאר, שכאשר שיחק בסדרה הצלצול הגואל, הוא יצא, עם שלוש כוכבות הסדרה לארק ווורהיס, טיפאני ת'ייסן ואליזבת' ברקלי. הוא נשאר בקשר עם חבריו לסדרה "הצילצול הגואל".

בשנת 1996 התחתן גוסלאר עם הדוגמנית לשעבר ליסה אן ראסל. יחד יש להם שני ילדים: הבן מייקל צ'ארלס (נולד ב-2004) והבת אווה לורן (נולדה ב-2006). לאחר 14 שנות נישואים הודיעו גוסלאר וראסל על פרידתם בתחילת יוני 2010. גוסלאר הגיש בקשה לגירושין ב-18 ביוני 2010, ום הסתיימו סופית במאי 2011.

גוסלאר התארס למנהלת הפרסום קטריונה מקגין באוגוסט 2011. הם התחתנו ב־28 ביולי 2012 בקליפורניה. יש להם בן דקר (יליד 2013), ובת לכלין (ילידת 2015).

גוסלאר הוא חובב מכוניות ספורט, נהג מכוניות מרוץ, רוכב אופניים, רוכב אופנועי שטח, וטייס. בשנת 2005 התחרה באליפות במערב ארצות הברית לרכיבת אופניים במסלול. הוא זכה במרוץ אופני כביש בוולודרום באנצ'ינו. לגוסלאר חגורה כחולה של ג'יו ג'יטסו.

 פילמוגרפיה 
 קולנוע 
+שנהסרטתפקידהערות1993White Wolves: A Cry in the Wild IIסקוט ג'יימס1994The St. Tammany Miracleקארל1995Twisted Loveדי. ג'יי1996לדוגמהמייק הילריSticks & Stonesדיילעדה לרצחפאקו / דני1998מת על הקמפוסקופר פרדריקסון2015אוטובוס 657מרקוני2016מטען יקרג'ק2023The Portrait ברוקס

 טלוויזיה 
+שנהסדרהתפקידהערות1986הדרך לגן העדןרולףפרק: "The Torch"טריגוןאריק מאריפרק: "Below the Line"אזור הדמדומיםטים קונרדפרק: "What Are Friends For?"1988Necessary Partiesכריס מיילססרט טלוויזיהשנות הקסםבראד גיינספרק: "Dance with Me"פאנקי השובבהווקר ווימבליפרק: "One Plus Tutor Is Three"סמוך על צ'ארלספיליפפרק: "Runaround Charles"1989-1988בוקר טוב גברת בליסזאק מוריסתפקיד ראשי; 13 פרקים1993-1989הצלצול הגואלתפקיד ראשי; 86 פרקים1990מרפי בראוןווספרק: "I Want My FYI"1992הצלצול הגואל: הוואיזאק מוריססרט טלוויזיה של NBCבלוסוםקוויןפרק: "Losing Your... Religion"1994-1993הצלצול הגואל: שנות הקולג'זאק מוריסתפקיד ראשי; 19 פרקים1994For the Love of Nancyטומי וולשסרט טלוויזיה של ABCהצלצול הגואל: חתונה בלאס וגאסזאק מוריססרט טלוויזיה של NBCהצלצול הגואל: הכיתה החדשהפרק: "Goodbye Bayside"1996Brothers of the Frontierחירם הולקומבסרט טלוויזיהShe Cried Noסקוט בייקרסרט טלוויזיה של NBC1997מתה להשתייךסטיבן טיילרBorn Into Exileכריס1999-1998Hyperion Bayדניס סוויניתפקיד ראשי; 17 פרקים2000די. סי.פיט קומיסקיתפקיד ראשי; 7 פרקים2001The Princess and the Marineג'ייסון ג'ונסוןסרט טלוויזיה של NBCBeer Moneyטים מארוןסרט טלוויזיהחוק וסדר: מדור מיוחדווסלי ג'נסן / פיטר איוונהופרק: "Sacrifice"2005-2001NYPD Blueהבלש ג'ון קלארק ג'וניורתפקיד ראשי; 87 פרקים2002Alikesכריססרט טלוויזיהAtomic Twisterסגן ג'ק האנהסרט טלוויזיה של TBS2005Over Thereג'ון מופת2 פרקים2006-2005גבירתי הנשיאריצ'רד "דיקי" מקדונלדתפקיד משני; 10 פרקים2006The House Next Doorקיםסרט טלוויזיה של Lifetime2007ג'ון מסינסינטיג'ק פאריס3 פרקים2008רובוט צ'יקןזאק מוריס / עובדדיבוב; פרק: "Boo Cocky"2009-2008מצדי המתרסג'רי קלרמןתפקיד ראשי (2 עונות); 25 פרקים2010ריזולי ואיילסגארט פיירפילדפרק: "Money For Nothing"העשב של השכןג'קפרק: "Gentle Puppies"2014-2011פרנקלין ובאשפיטר באשתפקיד ראשי; 40 פרקים201112 דייטים ראשוניםמיילס דאפיןסרט טלוויזיה של FreeformHideאלכס וילסוןסרט טלוויזיה של TNT2012הביץ' מדירה 23בתפקיד עצמופרק: "A Reunion"2013גברים בעבודהטיםפרק: "Weekend at PJ's"הכול לטובהצ'ייס2 פרקים2015-2014CSIג'רארד בריסקו / פול וינתרופ'4 פרקים2015Truth Be Told מיצ'תפקיד ראשי; 10 פרקים2016פיץ'מייק לוסוןתפקיד ראשי; 10 פרקיםאיש משפחהזאק מוריסדיבוב; פרק: "Chris Has Got a Date, Date, Date, Date, Date"2018Nobodiesבתפקיד עצמותפקיד משני; 12 פרקים2019המעברבראד וולגאסטתפקיד ראשי; 10 פרקים2019-הווהמעורבת-כזהפול ג'ונסוןתפקיד ראשי; 23 פרקים2022-2020הצלצול הגואלזאק מוריסתפקיד משני2023וויל טרנט (אנ')פול קאמפנו4 פרקים2023–הווהמצאתייו "סר" אוונסתפקיד ראשי (2 עונות); 30 פרקים

קישורים חיצוניים


 הערות שוליים 

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:דוגמנים ילדים
קטגוריה:אמריקאים ממוצא גרמני
קטגוריה:אמריקאים ממוצא הולנדי
קטגוריה:אמריקאים ממוצא יהודי
קטגוריה:אמריקאים שנולדו ב-1974